Diari Oficial de la Generalitat Valenciana


Sumari del DOGV 9981, del 12-11-2024 (2024/11838)

EXTRACTE de la Resolució de 5 de novembre de 2024, del Vicerectorat d'Investigació, per la qual es convoca una beca d'iniciació a la investigació a càrrec del projecte «Distorted interactions between the semantic and limbic system underlying subclinical anxiety».
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11920

CVE
:   HTJY-J-0715-74256

Data del document
:   05-11-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * assignació per estudis
    * medicina
    * investigació universitària

BDNS (identif.): 795177.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/795177>

*Primer. Persones beneficiàries*

Estudiantat de l'UJI dels màsters universitaris en Investigació en Cervell i Conducta i/o en Psicologia General Sanitària. Així mateix, la persona sol·licitant no haurà d'haver superat tots els crèdits dels quals consta la titulació o els crèdits extra dels quals s'haja pogut matricular i tindrà la nacionalitat espanyola o serà nacional d'un estat membre de la Unió Europea o d'un altre país no pertanyent a la UE amb permís de residència o d'estudis a Espanya i amb la documentació identificativa en vigor, en el moment de la incorporació a la beca.

*Segon. Finalitat*

Obtindre formació i col·laborar en el projecte d'investigació «Distorted Interactions Between The Semantic And Limbic System Underlying Subclinical Anxiety».

*Tercer. Característiques*

Beca d'iniciació a la investigació amb dedicació de 15 hores setmanals i una retribució bruta mensual de 330 euros. La persona beneficiària serà inclosa en el Règim General de la Seguretat Social.

La duració prevista és de 7 mesos.

*Quart. Bases reguladores*

Accessibles en: <http://www.uji.es/seu/info-adm/tao/>

*Cinqué. Import*

L'import global destinat a la concessió d'aquesta beca és de 2.380,42 euros.

D'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'anualitat de les despeses d'exercicis futurs queda condicionada a l'existència de crèdit adequat i suficient en el pressupost de l'exercici corresponent.

*Sisé. Termini de presentació de sol·licituds*

Deu dies a partir de l’endemà de la publicació d'aquest extracte en el *Diari Oficial de la Generalitat Valenciana*.

  

Castelló de la Plana, 5 de novembre de 2024

(p. d. DOGV 9349, 27.05.2022)

Jesús Lancis Sáez

Vicerector d'Investigació